ФИФI ФЫМЫГЪЭПУД, ФИ IЕЙ ФЫМЫГЪЭПЩКIУ

АДЫГЭ ПСАЛЪЭ

КъБР-м

И ПАРЛАМЕНТЫМРЭ ПРАВИТЕЛЬСТВЭМРЭ

Я ГАЗЕТ

сайт газеты «Адыгэпсалъэ»

газетыр 1924 гъэм и мэкъуауэгъуэ мазэм и 1 лъандэрэ къыдокI

ХЪЫБАРЫЩIЭХЭР

ТХЫДЭ

ХЪЫБАРЕГЪАЩIЭ

ТХЫГЪЭХЭР

АРХИВЫР

english

адыгэбзэ

русский

УРЫСЕЙ ФЕДЕРАЦЭМ И ΄ЕМПИОН ГЪЭУНЭ АНЗОР

ЩэкIуэгъуэм и 10 - 13-хэм Тверь къалэм щекIуэкIащ Урысей Федерацэм дзюдомкIэ я Έемпионат. Абы хэтыну Iэмал зыгъуэтар 2004 гъэм къэралым и федеральнэ округхэм я командэхэм ирагъэкIуэкIа зэхьэзэхуэхэм ехъулIэныгъэ щызиIа бэнакIуэхэрщ.

Ди гуапэ зэрыхъущи, Урысей Ипщэм и командэм хэта ди дзюдоист цIэрыIуэ, спортымкIэ дунейпсо классым и мастер Гъэунэ Анзор килограмм 60 зи хьэлъагъхэм я деж дыщэ медаль къыщихьащ. Финалым ди щIалэр щыIущIащ къэралым и командэ къыхэхам хэт, илъэс куэд хъуауэ Анзор и ныкъуэкъуэгъу Станев Евгений.

А бэнакIуэр мызэ-мытIэу Гъэунэм и пэ ирагъэщащ икIи дунейпсо, Европэ Έемпионатхэм, зэпеуэхэм ягъэкIуащ, Анзор и IэзагъкIэ абы зэрефIэкIыр наIуэу щытами. Иджырей зэхьэзэхуэм кIэлъыплъахэм, тренерхэм шэΈ къытрахьакъым москвадэсыр Гъэунэм къытемыкIуэну. АрщхьэкIэ, адыгэ щIалэм и зэфIэкIыр здынэсыр псоми яригъэлъэгъуащ икIи къызэрытекIуэн Iэмал гуэри и хьэрхуэрэгъум иримыту, УФ-м и командэ нэхъыщхьэм и тренерхэм я гъэфIэн Станев Виталий хигъэщIащ. Гъэунэ Анзор и гъэсакIуэр илъэс куэд хъуауэ абы къыдэлажьэ, Урысей Федерацэм щIыхь зиIэ и тренер Ныр Сефщ.

УНЭШХУЭЛ1 АСЛЪЭН ЕТ1УАНЭЩ

ЩэкIуэгъуэм и 12 - 13-хэм Къэзахъстаным и къалащхьэ Астана щекIуэкIащ самбомкIэ 28-нэ дунейпсо Έемпионат. Абы хэтащ къэрал 42-м я бэнакIуэ лъэщхэр.  Урысей Федерацэм и командэхэм (цIыхухъухэмрэ цIыхубзхэмрэ) медаль 14 къахьащ. Абыхэм щыщу 8-р дыщэщ, 2-р дыжьынщ, 4-р жэзщ. Командэ зэпеуэми япэ увыпIэр щаубыдащ. ЦIыхухъухэм я деж етIуанэ щыхъуащ Къэзахъстаным и бэнакIуэхэр, ещанэр - Монголием лъысащ. ЦIыхубзхэм я деж Украинэр етIуанэщ, Монголиер мыбдежми щыещанэщ.

Ди къэралым дыщэ медаль къыхуэзыхьахэм яхэтщ Адыгейм и самбист лъэщ Хьэсанэ Муратрэ Къэрэшей-Шэрджэсым и бэнакIуэ КIыщмахуэ Русланрэ. Къыхэдгъэщынщи, Хьэсанэ Мурат мыр и епщIанэ текIуэныгъэщ. Апхуэдэ ехъулIэныгъэ зэзыгъэгъуэтыфа дунейм теткъым.

Мурат Къэзахъстаным щита интервьюр “Адыгэ псалъэм” тетынущ. Къэбэрдей-Балъкъэрым и лIыкIуэу дунейпсо Έемпионатым хэта УнэшхуэлI Аслъэн мызыгъуэгу Έемпион хъуфакъым. Финалым оΈко бжыгъэкIэ абы къыщытекIуащ Монголием и бэнакIуэ Батбаяру Ариуну-Эрдэнэ. Ауэ 2003 гъэм дунейпсо Έемпионатым къыщихьа дыщэ медалым иджы дыжьын дыщIигъуащ. Абы нэмыщIкIэ Аслъэн Урысей Федерацэм и Έемпион тIэу, призер хъуащ. ЩIалэр щыбанэр килограмм 90 зи хьэлъагъхэм я дежщ, и тренерыр Емкъуж Мухьэмэдщ.

ХЬЭЩЫКЪУЕЙ Олег.

ссылки

хъыбархэр

сурэт

къыдэкIыгъуэхэр

Copyright © 2005 Buch e-mail: [email-masked]